CELEX: 62021CN0586
Language: lt
Date: 2021-09-20 00:00:00
Title: Byla C-586/21: 2021 m. rugsėjo 20 d. Juzgado de lo Social n° 1 de Madrid (Ispanija) pateiktas prašymas priimti prejudicinį sprendimą byloje FZ / BA, DA, DV ir CG

2022 1 31   
            
            
               LT
            
            
               Europos Sąjungos oficialusis leidinys
            
            
               C 51/19
            
         
      2021 m. rugsėjo 20 d.Juzgado de lo Social no 1 de Madrid (Ispanija) pateiktas prašymas priimti prejudicinį sprendimą byloje FZ / BA, DA, DV ir CG
      
      (Byla C-586/21)
      (2022/C 51/26)
      Proceso kalba: ispanų
      
         Prašymą priimti prejudicinį sprendimą pateikęs teismas
      
      
         Juzgado de lo Social no 1 de Madrid
      
      
         Šalys pagrindinėje byloje
      
      
         Ieškovas: FZ
      
         Atsakovai: BA, DA, DV ir CG
      
         Prejudicinis klausimas
      
      Ar 2001 m. kovo 12 d. Tarybos direktyvos 2001/23/EB dėl valstybių narių įstatymų, skirtų darbuotojų teisių apsaugai įmonių, verslo arba įmonių ar verslo dalių perdavimo atveju, suderinimo (1)
         1 straipsnio 1 dalies a punktas, taigi ir direktyvos turinys yra taikytini tokiu atveju, kai notaro kontorai vadovaujantis asmuo yra valstybės pareigūnas, kuris kartu yra ir privatus darbdavys savo darbuotojams (jo, kaip darbdavio, santykiai reglamentuojami bendraisiais darbo teisės aktais ir sektoriaus kolektyvine sutartimi), kuris perėmė veiklą iš ankstesnio notaro kontorai vadovavusio asmens, nutraukusio savo veiklą, taip pat perėmė jo registrą, ir kuris toliau vykdo veiklą tame pačiame padalinyje, naudodamasis ta pačia materialine infrastruktūra ir perėmęs darbuotojus, dirbusius ankstesniam notarui, vadovavusiam tai notaro kontorai?
      
         (1)  OL L 82, 2001, p. 16; 2004 m. specialusis leidimas lietuvių k., 5 sk., 4 t., p. 98.